text: মীরসরাই বা মিরসরাই বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি মীরসরাই উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও মীরসরাই উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫১.৬ কি.মি. দূরত্বে মীরসরাই শহর অবস্থিত ।
  
  জনসংখ্যা
  বাংলাদেশ আদমশুমারী ২০১১ অনুযায়ী মীরসরাই শহরের মোট জনসংখ্যা ১৯,৬০৪ জন যার মধ্যে ৯,৩৩৫ জন পুরুষ এবং ১০,২৬৯ জন নারী। এ শহরের পুরুষ এবং নারী অনুপাত ৯১। শহরে মোট খানা সংখ্যা বা পরিবার রয়েছে ৪২৩১ টি।
  
  ভৌগোলিক উপাত্ত
  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২.১২ মিটার।
  
  প্রশাসন
  ২০০১ সালে মীরসরাই শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মীরসরাই পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৭টি মহল্লায় বিভক্ত ।  ১৫.৯৩ বর্গ কি.মি. আয়তনের মীরসরাই শহরের ১০.৫০ বর্গ কি.মি এলাকা মীরসরাই পৌরসভা দ্বারা পরিচালিত হয়।
  
  শিক্ষা ব্যবস্থা
  মীরসরাই শহরের স্বাক্ষরতার হার হলো শতকরা ৫৮.১ ভাগ।
  
  তথ্যসূত্র
  
  বিষয়শ্রেণী:বাংলাদেশের শহর
  বিষয়শ্রেণী:চট্টগ্রাম বিভাগের জনবহুল স্থান
title: মীরসরাই